

***REPUBLIKA HRVATSKA***

***VUKOVARSKO – SRIJEMSKA ŽUPANIJA***

***OPĆINA TOVARNIK***

***OPĆINSKO VIJEĆE***

***KLASA:021-05/16-06/06***

***URBROJ:2188/12-04-16-1***

***Tovarnik, 01. prosinca 2016. g.***

***SKRAĆENI ZAPISNIK***

***sa 23. sjednice Općinskog vijeća Općine Tovarnik održane 01. prosinca 2016. godine u Općini Tovarnik s početkom u 18,00 sati***

*( usvojeni zapisnik )*

*Nazočni vijećnici:Marinko Beljo,predsjednik Općinskog vijeća,Miroslav Tutiš,dopredsjednik*

 *Stjepan Filić,dopredsjednik,Franjo Ćuk,Dubravko Blašković, Marinko*

 *Glavašić, Davor Bandić,Đuro Basarić, Jovan Strehaljuk,Ivan Soldo*

 *Đuro Lukšić*

*Izočni: Jozo Nikić, Darko Josić, Antun Ivanković*

*Ostali nazočni: Ruža Veselčić - Šijaković, načelnica Općine Tovarnik, Jasmin Budinski,*

 *zamjenik načelnice, Elizabeta Širić, pročelnica JUO*

*Zapisničar: Mirjana Matizović*

*Sjednici nazočno 11 vijećnika*

 *Predsjednik Općinskog vijeća ( predsjedavajući), Marinko Beljo je otvorio sjednicu*

 *i pozdravio nazočne te predložio sljedeći:*

 *Dnevni red:*

 *1.Usvajanje zapisnika sa 22. sjednice Opć.vijeća održane dana 19.rujna 2016.*

 *2. Donošenje Odluke o usvajanju 2. izmjena i dopuna prostornog plana Općine Tovarnik*

 *3. Donošenje Strategije razvoja Općine Tovarnik za razdoblje 2016 do 2020 g.*

 *4. Donošenje Strategije upravljanja imovinom Općine Tovarnik*

 *5. Izmjene i dopune Programa potpora u poljoprivredi za 2016. godinu.*

 *6. Donošenje Odluke o stipendijama Općine Tovarnik za 2017. godinu*

 *7. Donošenje Odluke o isplati naknade novorođenoj djeci na području Općine Tovarnik*

 *8. Donošenje Odluke o prodaji k.č. 1899/11 k.o. Ilača najpovoljnijem ponuditelju*

 *9. Razno*

*Predloženi dnevni red usvojen j e d n o g l a s n o.*

***AD.1.
Zapisnik sa 22.sjednice Opć. vijeća održane 19.rujna 2016. usvojen j e d n o g l a s n o .***

***AD.2.***

*Izvjestitelj: zamjenik načelnice*

*Rasprave nije bilo.*

*Općinsko vijeće donosi:*

***Odluku o donošenju II. izmjena i dopuna Prostornog plana uređenja Općine Tovarnik.***

*Odluka donesena j e d n o g l a s n o.*

***AD.3.***

*Izvjestitelj: načelnica*

 *Informiranje načelnice o studijskom putovanju u Austriju i posjeti tamošnjoj manjoj općini (250 stanovnika), gdje se pučanstvo bavi isključivo poljoprivredom, realizira razne projekte, otvara radna mjesta, poslužilo je kao uvod u raspravu o Strategiji razvoja Općine Tovarnik 2016. – 2020.*

*Nakon kraće rasprave te prijedloga izmjena kako slijedi:*

*Str.69. ujmesto gradski, da stoji općinski proračun*

*Str.71. tablica A6 – dodati: motela i hotela*

*Str.73. dodaje točka C3 – dovršetak izgradnje spomen kuće A.G.Matoša*

*Str.74. brisati sadržaj teksta i dodati novi koji glasi: izgradnja sustava odvodnje i pročišćavanja otpadnih voda.*

*Uz usvojene prijedloge Općinsko vijeće donosi:*

***Strategiju razvoja Općine Tovarnik 2016.-2020.***

*Odluka donesena većinom glasova:*

*10 – za ; 1- protiv*

***AD.4.***

*Izvjestitelj:načelnica*

*Rasprave nije bilo.*

*Općinsko vijeće donosi:*

***Strategiju upravljanja i raspolaganja nekretninama u vlasništvu Općine Tovarnik za razdoblje od 2016. - 2021.***

*Odluka donesena j e d n o g l a s n o .*

***AD.5.***

*Izvjestitelj: zamjenik načelnice*

*Razmatranje dopuni programa potpora poljoprivredi u 2016.god. (mjera uzgoj nazimica)*

*Kako je natječaj raspisan a nitko se nije javio ( nema zainteresiranih ) prijedlog povjerenstva*

*za poljoprivredu da načelnica općine može donijeti odluku:
 - da se korisnike koji imaju obvezu vraćanja po prethodnom programu , oslobodi od obveze vraćanja.*

* *ako nema dovoljno zainteresiranih za uzimanje nazimica, da se korisnike koji imaju obavezu vraćanja po ptrethodnom programu, djelomično oslobodi od vraćanja nazimica*

*na način da će se od svakog obveznika vraćanja uzeti podjednak broj nazimica dok se ne nemiri dovoljan broj.*

*Nakon kraće rasprave, na prijedlog predsjednika Opć. vijeća, točka je j e d n o g l a s n o odložena za iduću sjednicu.*

***AD.6.***

*Izvjestitelj: načelnica*

*Rasprave nije bilo.*

*Općinsko vijeće donosi:*

***Odluku o stipendijama Općine Tovarnik za akademsku 2016/2017 godinu.***

*Odluka donesena j e d n o g l a s n o.*

***AD.7.***

*Izvjestitelj:načelnica*

*Nakon kraće rasprave te usvojenih prijedloga izmjena kako slijedi:*

*Čl.2.*

 *St. 1. dodati jednokratne, tako da glasi:*

 *Iznos jednokratne naknade za novorođeno dijete iznosi kako slijedi:*

 *St.2.umjesto cijela obitelj da piše roditelj/ skrbnik, tako da glasi:*

*Za treće dijete koje se rodi , općina će isplaćivati , osim iznosa iz prethodnog stavka , još i 1.000,00 kn godišnje, zaključno s navršenom šestom godinom života uz uvjet da*

*roditelj/ skrbnik i novorođeno dijete ima prebivalište i boravište u Općini Tovarnik.*

*St.3. umjesto prethodnog da piše prvog, i umjesto cijela obitelj da piše roditelj/skrbnik i novorođeno dijete tako da glasi:*

*Za četvrto i svako sljedeće dijete , Općina će isplaćivati , osim iznosa iz prvog stavka, još i 1.500,00 kn godišnje , zaključno s navršenom šestom godinom djetetova života uz uvjet da roditelj/skrbnik i novorođeno dijete ima prebivalište i boravište u Općini Tovarnik.*

*Čl.3.*

 *St.1.*

 *- uz roditelj, dodati skrbnik, tako da glasi:*

*Roditelj/skrbnik novorođenog djeteta podnosi vlastoručno potpisan zahtjev za isplatu naknade iz članka 2. Ove Odluke, uz koji mora priložiti:*

*- preslika osobne iskaznice*

*- rodni list novorođenog djeteta*

*- rodne listove ostale djece*

*- uvjerenje o prebivalištu za roditelje,novorođeno dijete i ostalu djecu*

*-broj računa na koji će naknada biti isplaćena*

*Zahtjev se podnosi u roku 6 mjeseci od rođenja djeteta.*

*Općinsko vijeće donosi:*

***Odluku o isplati naknade novorođenoj djeci na području Općine Tovarnik.***

*Odluka donesena j e d n o g l a s n o.*

***AD.8.***

*Izvjestitelj:pročelnica*

*Rasprave nije bilo.*

*Općinsko vijeće donosi:*

***Odluku o prodaji nekretnine k.č. 1899/11 k.o. Ilača najpovoljnijem ponuditelju.***

*Odluka donesena j e d n o g l a s n o.*

***AD.9.***

*Kako je dnevni red iscrpljen predsjedavajući je zahvalio nazočnima i zaključio sjednicu s radom u 19,10 sati i zakazao slijedeću sjednicu za 20.12.2016.godine.*

*ZAPISNIČAR PREDSJEDNIK OPĆ. VIJEĆA*

*Mirjana Matizović Marinko Beljo*